**Power & Builder Weekend**

**Női, Férfi Fekvenyomó verseny**

**7632 Pécs – 2018. május 20. vasárnap**

**Versenyszervező:** Horváth László (+3630-2686340)

**Segédszervező:** Bányavölgyi Péter (+3630-5173201)

**Helyszín: Expo Center Pécs, 7632 Pécs Megyeri út 72.**

**Résztvevők**: A versenyen 14. életév felett bárki részt vehet, mindenféle megkötés nélkül.

**Nevezési határidő:** Nevezni előzetes nevezéssel folyamatosan lehet **(2018.04.30-ig)**, de még a verseny helyszínén, a mérlegeléskor is fogadunk el nevezést.

**Nevezési díj**: Előnevezés esetén **(2018.04.30.)** 3.000 Ft, melyet a helyszínen kell fizetni. A verseny helyszínén való nevezés esetén 4.000 Ft. Amennyiben a versenyző 2 korcsoportban vagy a saját testsúlyos fekvenyomó versenyen is elindul, a második nevezés előnevezés esetén 2.000 Ft, helyszínen való nevezéskor 3.000 Ft.

**Súlycsoportok:**

* **Női:** ifjúsági, junior, open, masters: -60, -70, -80, +80 kg

 A női abszolút kategóriát korszorzóval határozzuk meg.

* **Férfi:** ifjúsági, junior, open, masters: -70, -80, -90, -100, -110, -125, +125 kg

**Korcsoportok:**

* Ifjúsági - (20 év alatt)
* Junior - (20-tól 24. évet be nem töltöttek)
* Felnőtt – Open (24-től 40. évet be nem töltöttek)
* Masters - (40 év felett)

**Díjazás:** Kategóriánként 1-3. helyezetteknek érem és oklevél, további helyezetteknek oklevél. Korcsoportonként abszolút eredmények alapján 1-3. helyezettnek kupa és ajándékcsomag.

**Versenyruházat:** Testhez simulórövidnadrág (ebben az esetben a pólót be kell tűrni), vagy kantáros nadrág, cipő, zokni, rövid ujjú póló (nem ujjatlan), csuklóbandázs, öv.

**Eredményhirdetés:** A versenynap végén.

**Verseny menete**

**Mérlegelés:** 2018. május 19. 18:00-20:00 (összes kategória)

2018. május 20. 7:00 – 8:30 (női, férfi ifjúsági és junior)

9:00 – 10:30 (férfi open, masters)

**Ünnepélyes megnyitó:** 2018. május 20. 8:50

**Verseny menete:** 2018. május 20. 9:00-től női kategória

10**:**00-től ifjúsági és junior kategória

 13:00-tól open és masters kategória

A pontos csoportbeosztásokat a mérlegelések után fogjuk kifüggeszteni!

**A fekvenyomás rövid leírása:**

1. A versenyzőnek a hátán kell feküdnie, vállainak és fenekének érintenie kell a pad lapos felületét. A lábaknak szilárdan érinteniük kell a padlót. A fej helyzete választható.
2. A maximális fogásszélesség 81 cm. A rúdon a jelölést a mutatóujjnak takarnia kell. A rudat a hüvelykujjal is át kell fogni.
3. A versenyző lába alá magasítót kérhet.
4. A versenyző kérhet a súly beadásához segítséget.
5. Amikor a versenyző segítséggel vagy a nélkül kiemelte a villából a rudat, és stabilan tartja, a **START** vezényszóra megkezdi a súly leengedését.
6. Mikor a rúd megáll a mellkason, a bíró **PRESS** vezényszóval megadja a jelet a nyomásra. A vezényszó elhangzása után a versenyző a testhelyzetén már nem változtathat.
7. Mikor a versenyző kinyomta a súlyzót, és a rúd a kiindulási pontjára került, a bíró **LE** vezényszavára visszahelyezi a villába.

**Érvénytelen fekvenyomás okai:**

1. A gyakorlat megkezdésekor, nyomásnál, vagy befejezése után a vezetőbíró jelének meg nem várása esetén.
2. A nyomás során a választott testhelyzet bármely megváltoztatása, amitől a fenék felemelkedik a padról, vagy a kezek oldalirányú elmozdítása a rúdon a vezetőbíró vezényszavai között. A lábak bármely túlzott mozgása vagy támasztásuk megváltoztatása a szigorúan vett gyakorlat ideje alatt.
3. Pattintani a rudat a mellkason.
4. Engedni, hogy a rúd a vezetőbíró jelszava után a mellkasba süllyedjen.
5. A nyomás közben vagy a gyakorlat befejeztével a kar jelentősen egyenetlen kiegyenesítése.
6. A rúd bármely lefelé irányuló mozgása a kinyomás közben.
7. A vezetőbíró vezényszavai között eltelt időben a lapozók hozzáérnek a rúdhoz.
8. A pad vagy a pad lábainak a versenyző általi bármely érintése esetén.